ddrg/super_eurlex huggingface dataset:
Úradný vestník L 055 , 29/02/1992 S. 0096 - 0097

Fínske špeciálne vydanie: Kapitola 13 Zväzok 22 S. 0004

Švédske špeciálne vydanie: Kapitola 13 Zväzok 22 S. 0004



Smernica Komisie 92/4/EHS z 10. februára 1992, ktorou sa mení a dopĺňa smernica Rady 78/663/EHS, ktorou sa ustanovujú osobitné kritériá čistoty pre emulgátory, stabilizátory, zahusťovadlá a želírujúce látky na použitie v potravinách KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 89/107/EHS z 21. decembra 1988 o aproximácii právnych predpisov členských štátov týkajúcich sa potravinárskych prídavných látok povolených na použitie v potravinách určených na ľudskú spotrebu [1] a najmä na jej článok 3 ods. 3, keďže, zohľadňujúc špecifikácie, ktoré prijal Potravinový kódex a s cieľom zohľadniť nové výrobné techniky, je potrebné zmeniť a doplniť smernicu Rady 78/663/EHS [2], naposledy zmenenú a doplnenú smernicou 90/612/EHS [3]; keďže v súlade s článkom 6 smernice 89/107/EHS sa uskutočnili porady s Vedeckým výborom pre potraviny o ustanoveniach, ktoré môžu mať vplyv na ľudské zdravie; keďže opatrenia ustanovené v tejto smernici sú v súlade so stanoviskom Stáleho výboru pre potraviny, PRIJALA TÚTO SMERNICU: Článok 1 Príloha k smernici 78/663/EHS sa týmto mení a dopĺňa v súlade s prílohou k tejto smernici. Článok 2 Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 12 mesiacov po jej úradnom oznámení. Ihneď o tom budú informovať Komisiu. Keď členské štáty prijmú tieto opatrenia, tieto budú obsahovať odkaz na túto smernicu alebo ich takýto odkaz bude sprevádzať pri príležitosti ich úradného uverejnenia. Metodiku týchto odkazov ustanovia členské štáty. Článok 3 Táto smernica je adresovaná členským štátom. V Bruseli 10. februára 1992 Za Komisiu Martin bangemann podpredseda [1] Ú. v. ES L 40, 11.2.1989, s. 27. [2] Ú. v. ES L 223, 14.8.1978, s. 7. [3] Ú. v. ES L 326, 24.11.1990, s. 58. -------------------------------------------------- PRÍLOHA Príloha k smernici 78/663/EHS sa mení a dopĺňa takto: a)b) U látky E 473 – Sacharózové estery posledná veta bodu týkajúceho sa chemického opisu sa nahrádza touto vetou: "Žiadne iné organické rozpúšťadlo než dimetylsulfoxid, dimetylformamid, etylacetát, izopropanol, izobutanol a metyletylketón sa nemôže používať pri ich výrobe," pod bod týkajúci obsahu izobutanolu sa dopĺňa tento bod: "Obsah metyletylketónu/nie viac ako 10 mg/kg." --------------------------------------------------
Úradný vestník L 154 , 05/06/1992 S. 0030 - 0031

Fínske špeciálne vydanie: Kapitola 15 Zväzok 11 S. 0046

Švédske špeciálne vydanie: Kapitola 15 Zväzok 11 S. 0046



Smernica Komisie 92/37/EHS z 30. apríla 1992, ktorou sa po šestnástykrát prispôsobuje technickému pokroku smernica Rady 67/548/EHS o aproximácii zákonov, iných predpisov a správnych opatrení týkajúcich sa klasifikácie, balenia a označovania nebezpečných látok KOMISIA EURÓPSKYCH SPOLOČENSTIEV, zreteľom na Zmluvu o založení Európskeho hospodárskeho spoločenstva, so zreteľom na smernicu Rady 67/548/EHS z 27. júna 1967 o aproximácii zákonov, iných predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou 92/32/EHS [2], najmä na jej článok 19, keďže príloha I k smernici 67/548/EHS obsahuje zoznam nebezpečných látok spolu so špecifikáciou postupov klasifikácie a označovania jednotlivých látok; keďže preskúmanie zoznamu oznámených nebezpečných látok v prílohe I ukázalo, že je nutné tento zoznam prispôsobiť súčasnej úrovni vedeckých a technických vedomostí; keďže je potrebné doplniť tento zoznam o určitý počet látok oznámených Komisii v súlade s touto smernicou; keďže ustanovenia tejto smernice sú v súlade so stanoviskom Výboru na prispôsobovanie sa smerníc technickému pokroku pri odstraňovaní technických prekážok obchodu s nebezpečnými látkami a prípravkami, PRIJALA TÚTO SMERNICU: Článok 1 Príloha I k smernici 67/548/EHS sa mení a dopĺňa takto: 1. Údaje v prílohe I k tejto smernici nahrádzajú zodpovedajúce údaje v prílohe I. 2. Príloha I sa po prvýkrát dopĺňa o údaje v prílohe II k tejto smernici. Článok 2 1. Členské štáty prijmú do 1. novembra 1993 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. 2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica je adresovaná členským štátom. V Bruseli 30. apríla 1992 Za Komisiu Carlo Ripa Di Meana člen Komisie [1] Ú. v. ES L 196, 16.8.1967, s. 1. [2] Pozri stranu 1 v tomto úradnom vestníku. -------------------------------------------------- PRÍLOHA I A PRÍLOHA II Prílohy budú uverejnené v Úradnom vestníku Európskych spoločenstiev L 154 A. (Pozri oznámenie uverejnené na vnútornej strane zadnej obálky úradného vestníka.) --------------------------------------------------
Úradný vestník L 126 , 12/05/1992 S. 0011 - 0011

Fínske špeciálne vydanie: Kapitola 13 Zväzok 22 S. 0040

Švédske špeciálne vydanie: Kapitola 13 Zväzok 22 S. 0040



Smernica Rady 92/31/ehs z 28. apríla 1992, ktorá mení a dopĺňa smernicu 89/336/EHS o aproximácii právnych predpisov členských štátov, týkajúcich sa elektromagnetickej kompatibility RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä jej článok 100a, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže smernica 89/336/EHS [4] zabezpečuje úplné zosúladenie týkajúce sa elektromagnetickej kompatibility; keďže jednotné uplatňovanie tejto smernice vyžaduje dostupnosť harmonizovaných noriem; keďže tieto normy nebudú k dátumu uplatňovania tejto smernice k dispozícii; keďže táto smernica nezabezpečila primerané prechodné obdobie, počas ktorého by mohli byť na trhu umiestnené prístroje vyrobené v súlade s vnútroštátnymi právnymi predpismi uplatňovanými pred uplatňovaním uvedenej smernice; keďže výrobcovia musia mať čas potrebný na to, aby boli prístroje zo skladov umiestnené na trhu; keďže smernica 89/336/EHS by mala byť podľa toho zmenená a doplnená, PRIJALA TÚTO SMERNICU: Článok 1 Smernica 89/336/EHS sa týmto mení a dopĺňa takto: 1. Článok 10 ods. 3 sa zrušuje. 2. Za článok 12 ods. 1 sa doplní nasledovný odsek: "Členské štáty však do 31. decembra 1995 povolia umiestniť na trhu a/alebo uviesť do prevádzky prístroje uvedené v tejto smernici, zhodné s vnútroštátnymi právnymi predpismi platnými na ich území k 30. júnu 1992." Článok 2 1. Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do troch mesiacov po ich prijatí. Okamžite o tom budú informovať Komisiu. Keď členské štáty príjmu uvedené ustanovenia, zahrnie sa do nich odkaz na túto smernicu, alebo ich takýto odkaz bude sprevádzať v prípade ich oficiálneho uverejnenia. Členské štáty určia, ako sa takýto odkaz uvedie. Členské štáty prijmú takéto opatrenia najneskôr do šiestich mesiacov od prijatia tejto smernice. 2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou. Článok 3 Táto smernica je určená členským štátom. V Luxemburgu 28. apríla 1992 Za Radu predseda Arlindo marques cunha [1] Ú. v. ES C 126, 21.6.1991, s. 7. [2] Ú. v. ES C 13, 20.1.1992, s. 506 aÚ. v. ES C 94, 13.4.1992. [3] Ú. v. ES C 339, 31.12.1991, s. 1. [4] Ú. v. ES L 139, 23.5.1989, s. 19. Smernica naposledy zmenená a doplnená smernicou 91/263/EHS (Ú. v. ES L 128, 23.5.1991, s. 1). --------------------------------------------------
Úradný vestník L 104 , 22/04/1992 S. 0061 - 0062

Fínske špeciálne vydanie: Kapitola 3 Zväzok 41 S. 0218

Švédske špeciálne vydanie: Kapitola 3 Zväzok 41 S. 0218



Smernica Komisie 92/19/EHS z 23. marca 1992, ktorou sa mení a dopĺňa smernica 66/401/EHS o obchodovaní s osivom krmovín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 66/401/EHS zo 14. júna 1966 o obchodovaní s osivom krmovín [1], naposledy zmenenú a doplnenú smernicou 90/654/EHS [2], a najmä na jej článok 2 ods. 1a, keďže z hľadiska vývoja vedeckých a technických poznatkov o hybridoch, ktoré vznikajú pri krížení druhov obsiahnutých v smernici 66/401/EHS, by sa hybridy, ktoré vznikli z kríženia Festuca pratensis Huds. s Lolium multiflorum Lam., vďaka ich rastúcemu významu v spoločenstve mali zaradiť do pôsobnosti uvedenej smernice; keďže z hľadiska vývoja vedeckých a technických poznatkov by sa prílohy II a III k uvedenej smernici mali zmeniť a doplniť, aby sa tak prispôsobili podmienky, ktoré má spĺňať osivo a hmotnosti dávok a vzoriek druhu Festulolium; keďže opatrenia ustanovené v tejto smernici sú v súlade so stanoviskom Stáleho výboru pre osivo a množiteľský materiál pre poľnohospodárstvo, záhradníctvo a lesníctvo, PRIJALA TÚTO SMERNICU: Článok 1 Smernica 66/401/EHS sa týmto mení a dopĺňa takto: 1. Do článku 2 ods. 1 časti A písm. a) sa dopĺňa tento text: "Táto definícia sa tiež vzťahuje na tento hybrid, ktorý vznikol z kríženia druhov uvedených vyššie. Festuca pratensis Hudson × Lolium multiflorum Lam. | Hybrid, ktorý vznikol z kríženia kostravy lúčnej a mätonoha mnohokvetého (vrátane mätonoha westerwo rldského) (× Festulolium)." | 2. V článku 3 ods. 1 sa slovo "× Festulolium" vkladá za slová "Festuca rubra L.". 3. V prílohe I.3 sa slová "alebo × Festulolium" vkladajú za každým výskytom slov "druh Lolium". 4. V prílohe II bod I ods. 2 časť A sa za slová "Festuca rubra L." vkladá táto tabuľka: "1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | × Festulolium | 75 a) | | 96 | 1,5 | 1,0 | 0,5 | 0,3 | | | | 0 | 0 j) k) | | 5 n)" | 5. V prílohe II bod II ods. 2 časť A sa za slová "Festuca rubra L." vkladá táto tabuľka: "1 | 2 | 3 | 4 | 5 | 6 | 7 | 8 | × Festulolium | 0,3 | 20 a) | 2 | 5 | 5 | | j)" | 6. V prílohe III sa za slová "Festuca rubra L." vkladá táto tabuľka: "1 | 2 | 3 | 4 | × Festulolium | 10 | 200 | 60" | Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. júna 1992. Budú o tom bezodkladne informovať Komisiu. Keď členské štáty prijmú tieto opatrenia, tieto budú obsahovať odkaz na túto smernicu alebo ich takýto odkaz bude sprevádzať pri príležitosti ich úradného uverejnenia. Metodiku týchto odkazov ustanovia členské štáty. Článok 3 Táto smernica je adresovaná členským štátom. V Bruseli 23. marca 1992 Za Komisiu Ray Mac Sharry člen Komisie [1] Ú. v. ES 125, 11.7.1966, s. 2298/66. [2] Ú. v. ES L 353, 17.12.1990, s. 48. --------------------------------------------------
Úradný vestník L 258 , 16/10/1993 S. 0029 - 0030

Fínske špeciálne vydanie: Kapitola 13 Zväzok 25 S. 0040

Švédske špeciálne vydanie: Kapitola 13 Zväzok 25 S. 0040



Smernica Komisie 93/72/EHS z 1. septembra 1993, ktorou sa po devätnástykrát prispôsobuje technickému pokroku smernica Rady 67/548/EHS o aproximácii zákonov, iných predpisov a správnych opatrení týkajúcich sa klasifikácie, balenia a označovania nebezpečných látok KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 67/548/EHS z 27. júna 1967 o aproximácii zákonov, iných predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou 93/31/EHS [2], najmä na jej články 28 a 29, keďže príloha I k smernici Rady 67/548/EHS obsahuje zoznam nebezpečných látok spolu so špecifikáciou postupov klasifikácie a označovania jednotlivých látok a keďže smernica Rady 92/32/EHS [3] zmenila a doplnila ustanovenia o klasifikácii a označovaní nebezpečných látok; keďže z toho dôvodu je potrebné upraviť klasifikáciu niektorých látok v prílohe I a v prípadoch, kedy je to potrebné, doplniť v prílohe I EHS čísla; keďže Nemecko požiadalo o zmenu označovania určitého počtu látok a podľa článku 23 smernice 67/548/EHS v znení smernice 79/831/EHS [4] oznámilo túto skutočnosť Komisii; keďže preskúmanie zoznamu nebezpečných látok v uvedenej prílohe ukázalo, že tento zoznam je potrebné prispôsobiť súčasným vedeckým a technickým poznatkom; keďže ustanovenia tejto smernice sú v súlade so stanoviskom Výboru pre prispôsobenie technickému pokroku a odstránenie technických bariér obchodu s nebezpečnými látkami a preparátmi, PRIJALA TÚTO SMERNICU: Článok 1 Príloha I k smernici 67/548/EHS sa nahrádza prílohou I k tejto smernici. Článok 2 1. Členské štáty prijmú do 1. júla 1994 zákony, iné predpisy a správne opatrenia potrebné na dosiahnutie súladu s touto smernicou. 2. Bezodkladne o tom informujú Komisiu. 3. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica je adresovaná členským štátom. V Bruseli 1. septembra 1993 Za Komisiu Yannis Paleokrassas člen Komisie [1] Ú. v. ES L 196, 16.8.1967, s. 1. [2] Ú. v. ES L 110, 4.5.1993, s. 20. [3] Ú. v. ES L 154, 5.6.1992, s. 1. [4] Ú. v. ES L 259, 15.10.1979, s. 10. -------------------------------------------------- PRÍLOHA Príloha bude uverejnená v Úradnom vestníku Európskych spoločenstiev č. L 258 A zo 16. októbra 1993. (Pozri oznámenie uverejnené na vnútornej strane zadnej obálky úradného vestníka.) --------------------------------------------------
Úradný vestník L 277 , 10/11/1993 S. 0032 - 0032

Fínske špeciálne vydanie: Kapitola 12 Zväzok 2 S. 0171

Švédske špeciálne vydanie: Kapitola 12 Zväzok 2 S. 0171



Smernica Komisie 93/87/EHS z 22. októbra 1993, ktorou sa mení a dopĺňa smernica 90/377/EHS, pokiaľ ide o miesta a regióny prieskumu v Spolkovej republike Nemecko KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/377/EHS z 29. júna 1990 o postupe spoločenstva na zlepšenie priehľadnosti cien plynu a elektrickej energie účtovaných priemyselným koncovým odberateľom [1], so zreteľom na smernicu Rady 90/653/EHS zo 4. decembra 1990, ktorou sa ustanovujú zmeny a doplnenia na účel vykonávania určitých smerníc spoločenstva týkajúcich sa štatistiky dopravy tovaru a štatistiky cien plynu a elektrickej energie v Nemecku [2], keďže Nemecko stanovilo miesta na území bývalej Nemeckej demokratickej republiky na účely rozšírenia členenia štatistiky cien plynu a elektrickej energie na regióny a miesta; keďže opatrenia uvedené v tejto smernici boli konzultované s poradným výborom ustanoveným v článku 7 smernice 90/377/EHS, PRIJALA TÚTO SMERNICU: Článok 1 Prílohy smernice 90/377/EHS sa zmenia a doplnia, aby sa doplnili nasledujúce miesta a regióny s cieľom inkasa cien plynu a elektrickej energie v Spolkovej republike Nemecko: a) v prílohe I, bode 11 — Spolková republika Nemecko: - "Drážďany a Berlín"; b) v prílohe II, bode 2 — Spolková republika Nemecko: - "Erfurt, Lipsko a Rostock"; c) v prílohe II, bode 13 — Spolková republika Nemecko: - "východ"; d) poznámka pod čiarou 2 v prílohe II, bod 13 sa nahradí takto: "Spolkové krajiny budú členené do štyroch zón: - Sever/Stred: Šlezvicko-Holštajnsko, Hamburg, Brémy, Berlín, Dolné Sasko, Severné Hesensko, - Západ: Severné Porýnsko-Westfálsko, Porýnsko-Palanitate, Južné Hesensko a Sársko, - Juh: Bádensko-Württenbersko a Bavorsko, - Východ: spolkové krajiny nezahrnuté v ostatných regiónoch". Článok 2 Táto smernica je adresovaná členským štátom. V Bruseli 22. októbra 1993 Za Komisiu Henning Christophersen podpredseda [1] Ú. v. ES L 185, 17.7.1990, s. 16. [2] Ú. v. ES L 353, 17.12.1990, s. 46. --------------------------------------------------
Úradný vestník L 310 , 14/12/1993 S. 0041 - 0041

Fínske špeciálne vydanie: Kapitola 13 Zväzok 25 S. 0092

Švédske špeciálne vydanie: Kapitola 13 Zväzok 25 S. 0092



Smernica Komisie 93/111/ES z 10. decembra 1993, ktorou sa mení a dopĺňa smernica 93/10/EHS týkajúca sa materiálov a predmetov vyrobených z fólie z regenerovanej celulózy, ktoré prichádzajú do styku s potravinami KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/109/EHS z 21. decembra 1988 o aproximácii právnych predpisov členských štátov, týkajúcich sa materiálov a predmetov, ktoré prichádzajú do styku s potravinami [1], najmä na jej článok 3, keďže článok 2 smernice Komisie 92/15/EHS [2] od 1. júla 1994 zakazuje obchodovanie s regenerovanou celulózovou fóliou a používanie regenerovanej celulózovej fólie, ktorá prichádza do kontaktu s potravinami a ktorá nevyhovuje smernici Rady 83/229/EHS [3]; keďže článok 5 smernice Komisie 93/10/EHS [4] od 1. januára 1994 zakazuje obchodovanie s tým istým výrobkom a používanie tohto výrobku, ktorý nevyhovuje tejto smernici ani smernici 83/229/EHS; keďže článok 5 smernice Komisie 93/10/EHS má byť preto zmenený a doplnený, aby sa odstránil nesúlad medzi dátumami stanovenými v smerniciach 92/15/EHS a 93/10/EHS; keďže opatrenia stanovené v tejto smernici sú v súlade so stanoviskom Stáleho výboru pre potraviny, PRIJALA TÚTO SMERNICU: Článok 1 Druhá zarážka článku 5 ods. 1 smernice 93/10/EHS sa nahradí takto: "— zakázať od 1. januára 1994 obchodovanie s regenerovanou celulózovou fóliou a používanie regenerovanej celulózovej fólie, ktorá prichádza do kontaktu s potravinami a ktorá nevyhovuje tejto smernici ani smernici 83/229/EHS, okrem fólie, ktorú smernica 92/15/EHS zakazuje od 1. júla 1994." Článok 2 Toto nariadenie nadobúda účinnosť v tretí deň po jeho uverejnení v Úradnom vestníku Európskych spoločenstiev. V Bruseli 10. decembra 1993. Za Komisiu Martin bangemann člen Komisie [1] Ú. v. ES L 40, 11.2.1989, s. 38. [2] Ú. v. ES L 102, 16.4.1992, s. 44. [3] Ú. v. ES L 123, 11.5.1983, s. 31. [4] Ú. v. ES L 93, 17.4.1993, s. 27. --------------------------------------------------
Úradný vestník L 054 , 05/03/1993 S. 0020 - 0020

Fínske špeciálne vydanie: Kapitola 3 Zväzok 48 S. 0154

Švédske špeciálne vydanie: Kapitola 3 Zväzok 48 S. 0154



Smernica Komisie 93/2/EHS z 28. januára 1993, ktorou sa mení a dopĺňa príloha II k smernici Rady 66/402/EHS o obchode s osivom obilnín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 66/402/EHS zo 14. júna 1966 o obchode s osivom obilnín [1], naposledy zmenenú a doplnenú smernicou 90/654/EHS [2], najmä na jej článok 21 písm. a), keďže na základe súčasných vedeckých a technických znalostí sa ukazuje, že určité odrody ovsa (Avena sativa) typu "ovos nahý" majú potenciálnu hodnotu ako krmivo; keďže je však ťažké produkovať osivo týchto odrôd s klíčivosťou rovnou hodnote, ktorú normálne dosahuje osivo odrôd ovsa; keďže Komisia v smernici 88/506/EHS [3] deklarovala, že vzhľadom na rozvoj vedeckých a technických znalostí je v prípade odrôd ovsa typu "ovos nahý" vhodné znížiť minimálnu klíčivosť z podielu čistých semien 85 % ustanovenú pre ovos v prílohe II k smernici 66/402/EHS na 75 %; keďže toto zníženie platilo iba do 31. decembra 1992 kvôli tomu, aby bolo možné zhromaždiť ďalšie technické údaje o týchto odrodách; keďže ďalšie technické údaje ukázali, že je vhodné, aby toto zníženie zostalo v platnosti na neurčitú dobu; keďže opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TÚTO SMERNICU: Článok 1 Oddiel (2) (B) d) prílohy II k smernici 66/402/EHS sa mení a dopĺňa takto: "d) v prípade odrôd Avena sativa, ktoré sú úradne zatriedené ako odrody typu "ovos nahý", sa znižuje minimálna klíčivosť čistých semien na 75 %. V tomto prípade sa na úradnej náveske uvedie "minimálna klíčivosť 75 %"." Článok 2 1. Členské štáty príjmu zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do 31. mája 1993. Bezodkladne o tom informujú Komisiu. Keď členské štáty prijmú tieto ustanovenia, tieto obsahujú odkaz na túto smernicu alebo ich sprevádza takýto odkaz pri príležitosti ich oficiálneho uverejnenia. Členské štáty prijmú postup pre tvorbu takéhoto odkazu. 2. Členské štáty oznámia Komisii tie ustanovenia vnútroštátneho práva, ktoré prijmú v oblasti, na ktorú sa vzťahuje táto smernica. Článok 3 Táto smernica je adresovaná členským štátom. V Bruseli 28. januára 1993 Za Komisiu René Steichen člen Komisie [1] Ú. v. ES L 125, 11.7.1966, s. 2309/66. [2] Ú. v. ES L 353, 17.12.1990, s. 48. [3] Ú. v. ES L 274, 6.10.1988, s. 44. --------------------------------------------------
Úradný vestník L 159 , 01/07/1993 S. 0133 - 0133

Fínske špeciálne vydanie: Kapitola 13 Zväzok 24 S. 0079

Švédske špeciálne vydanie: Kapitola 13 Zväzok 24 S. 0079



Smernica Komisie 93/45/EHS zo 17. júna 1993, týkajúca sa výroby nektárov bez prísady cukrov alebo medu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 75/726/EHS zo 17. novembra 1975 o aproximácii právnych predpisov členských štátov, týkajúcich sa ovocných štiav a niektorých podobných výrobkov [1], naposledy zmenenú a doplnenú smernicou 89/394/EHS [2] a najmä jej článok 1 ods. 7 písm. b), ktorý stanovuje, že v prípade niektorých druhov ovocia, ktorých šťava má prirodzene vysoký obsah cukru, môže z nich byť nektár vyrábaný bez prísady cukrov, keďže ovocie uvedené v bodoch II a III prílohy smernice 75/726/EHS a marhule môžu mať prirodzene vysoký obsah cukru a teda spadať do príslušnej kategórie; keďže je preto vhodné, ak sú splnené podmienky, povoliť výrobu nektárov bez prísady cukrov alebo medu; keďže z hľadiska rozsahu a účinkov zamýšľanej akcie sú opatrenia spoločenstva nielen potrebné ale taktiež nevyhnutné na dosiahnutie stanovených cieľov; keďže tieto ciele nemôžu členské štáty dosiahnuť individuálne; keďže okrem toho sú takéto ciele na úrovni spoločenstva už stanovené v smernici 75/726/EHS; keďže zoznam stanovený touto smernicou je v súlade so stanoviskom Stáleho výboru pre potraviny, PRIJALA TÚTO SMERNICU: Článok 1 Ovocie uvedené v bodoch II a III prílohy smernice 75/726/EHS a marhule možno použiť, samostatne alebo v zmesi, na výrobu nektárov bez prísady cukrov alebo medu, ak to umožňuje ich prirodzene vysoký obsah cukru. Článok 2 1. Členské štáty prijmú potrebné zákonné, regulačné a správne opatrenia na dosiahnutie súladu s touto smernicou najneskôr do 31. decembra 1993. Budú o nich bezodkladne informovať Komisiu. 2. Keď členské štáty prijmú tieto opatrenia, tieto sa budú odvolávať na túto smernicu alebo budú takýmto odkazom doprevádzané v čase ich úradného uverejnenia. Postup na uskutočnenie takéhoto odkazu bude prijatý členskými štátmi. Článok 3 Táto smernica je adresovaná členským štátom. V Bruseli 17. júna 1993. Za Komisiu Martin Bangemann člen Komisie [1] Ú. v. ES L 311, 1.12.1975, s. 40. [2] Ú. v. ES L 186, 30.6.1989, s. 14. --------------------------------------------------